
<Article>Premessa 2</Article>
	

	Test propost mill-Kummissjoni
	Emenda

	(2)	Perjodi itwal ta’ saldu għal tranżazzjonijiet f’titoli trasferibbli jżidu r-riskji lill-partijiet tat-tranżazzjoni u jnaqqsu l-opportunitajiet għax-xerrejja u l-bejjiegħa biex jidħlu fi tranżazzjonijiet oħra. Għal dawk ir-raġunijiet, ħafna ġuriżdizzjonijiet ta’ pajjiżi terzi qassru l-perjodu ta’ saldu għal jum ta’ negozju wieħed wara n-negozjar (“T+1”), jew jinsabu fil-proċess li jqassruh, jew qed jippjanaw li jqassruh. Madankollu, il-bidla globali għal perjodi iqsar ta’ saldu qed toħloq allinjamenti ħżiena bejn is-swieq finanzjarji tal-Unjoni u dawk globali. Dawk l-allinjamenti ħżiena se jkomplu jiżdiedu meta aktar pajjiżi jmorru għas-saldu T+1 u jżidu l-kost ikkawżat minn tali allinjamenti ħżiena għall-parteċipanti fis-suq tal-Unjoni.
	(2)	Perjodi itwal ta’ saldu għal tranżazzjonijiet f’titoli trasferibbli jżidu r-riskji lill-partijiet tat-tranżazzjoni u jnaqqsu l-opportunitajiet għax-xerrejja u l-bejjiegħa biex jidħlu fi tranżazzjonijiet oħra. Għal dawk ir-raġunijiet, ħafna ġuriżdizzjonijiet ta’ pajjiżi terzi qassru l-perjodu ta’ saldu għal jum ta’ negozju wieħed wara n-negozjar (“T+1”), jew jinsabu fil-proċess li jqassruh, jew qed jippjanaw li jqassruh. Madankollu, il-bidla globali għal perjodi iqsar ta’ saldu qed toħloq allinjamenti ħżiena bejn is-swieq finanzjarji tal-Unjoni u dawk globali. Dawk l-allinjamenti ħżiena se jkomplu jiżdiedu meta aktar pajjiżi jmorru għas-saldu T+1 u jżidu l-kost ikkawżat minn tali allinjamenti ħżiena għall-parteċipanti fis-suq tal-Unjoni. Barra minn hekk, f’xi swieq internazzjonali importanti ċ-ċiklu tas-saldu diġà tqassar aktar għal T+0 filwaqt li l-infrastruttura Target2-Securities tal-Bank Ċentrali Ewropew saħansitra topera fuq bażi f’ħin reali.

	(2a)	Ċikli ta’ saldu iqsar jistgħu jwasslu għal ġestjoni tal-flus aktar ikkumplikata għal negozjanti b’komponent ta’ kambju, peress li s-swieq tal-kambju jaħdmu fuq saldu ta’ jumejn.

	(2b)	Ċikli ta’ saldu iqsar iqassru l-perjodu ta’ żmien biex jiġu solvuti l-iżbalji tal-ipproċessar, inkluża tieqa iqsar għall-akkwist tal-likwidità mis-suq tas-self ta’ titoli biex jiġu koperti pożizzjonijiet qosra, li jista’ jkollhom impatt partikolari għall-istokks inqas likwidi u għall-bejgħ bin-nieqes li jseħħ tard fil-jum tan-negozjar.

	(3a)	Madankollu, hekk kif is-suq jadatta għar-reġim il-ġdid ta’ saldu iqsar, jista’ jkun hemm żieda inizjali fin-negozjar ittardjat u fallut, li jinvolvi riskju serju ta’ likwidità u jżid b’mod sinifikanti l-kostijiet. Dan imbagħad jista’ jwassal għal multi regolatorji skont is-CSDR u kostijiet punittivi tax-xiri sfurzat imposti mill-kmamar tal-ikklerjar, li jiġu kkumpensati mill-fornituri tal-likwidità billi jikkwotaw prezzijiet usa’, li jmur kontra l-għan li s-swieq kapitali Ewropej isiru aktar kompetittivi.

	(4)	Għalhekk huwa xieraq li tiġi introdotta emenda mmirata għar-Regolament (UE) Nru 909/2014 sabiex iċ-ċiklu tas-saldu obbligatorju attwali jitqassar għal jum wara li jsir in-negozjar. Tali tqassir taċ-ċiklu  tas-saldu ma jipprevjenixlid-depożitorji ċentrali tat-titoli milli jsaldaw it-tranżazzjonijiet b’mod volontarju fl-istess data bħad-data tan-negozjar, fejn ikunu teknoloġikament kapaċi.
	(4)	Għalhekk huwa xieraq li tiġi introdotta emenda mmirata għar-Regolament (UE) Nru 909/2014 sabiex iċ-ċiklu tas-saldu obbligatorju attwali jitqassar għal jum wara li jsir in-negozjar. Dak iċ-ċiklu ta’ saldu obbligatorju jenħtieġ li ma jkunx applikabbli għal tranżazzjonijiet ta’ finanzjament tat-titoli kif definit fl-Artikolu 3(11) tar-Regolament (UE) 2015/2365 minħabba n-natura mhux standardizzata ta’ dan it-tip speċifiku ta’ tranżazzjonijiet. Tali tqassir taċ-ċiklu tas-saldu ma jipprevjenix lid-depożitorji ċentrali tat-titoli milli jsaldaw it-tranżazzjonijiet b’mod volontarju fl-istess data bħad-data tan-negozjar, fejn ikunu teknoloġikament fattibbli.

	(4a)	It-tranżazzjonijiet ta’ finanzjament tat-titoli jippermettu lill-parteċipanti fis-suq jimmaniġġjaw il-ħtiġijiet tagħhom ta’ likwidità u finanzjament b’mod flessibbli. Ix-xejriet tas-suq jindikaw użu dejjem akbar ta’ dan it-tip ta’ tranżazzjonijiet fiċ-ċentri tan-negozjar. Minħabba n-natura mhux standardizzata ta’ dan it-tip speċifiku ta’ tranżazzjonijiet u b’mod partikolari l-perjodi tas-saldu mhux standardizzati li jista’ jkun hemm bżonn li jiġu miftiehma mill-partijiet għal tali tranżazzjonijiet biex jilħqu l-objettivi tagħhom, u biex jiġi evitat li tiġi skoraġġuta l-eżekuzzjoni tagħhom fiċ-ċentri tan-negozjar, dawn it-tranżazzjonijiet jenħtieġ li jiġu eżentati mir-rekwiżit taċ-ċiklu tas-saldu T+1. Madankollu, fir-rigward ta’ tranżazzjonijiet ta’ akkwist bil-patt ta’ rivendità u tranżazzjonijiet ta’ vendità bil-patt ta’ riakkwist, biex jiġi evitat kwalunkwe riskju ta’ ċirkomvenzjoni tar-rekwiżit taċ-ċiklu tas-saldu T+1, jenħtieġ li eżenzjoni tapplika biss jekk dawk it-tranżazzjonijiet jiġu ddokumentati bħala operazzjonijiet uniċi magħmula minn żewġ tranżazzjonijiet marbuta. Tranżazzjonijiet ta’ akkwist bil-patt ta’ rivendità u tranżazzjonijiet ta’ vendità bil-patt ta’ riakkwist mhux dokumentati jenħtieġ li jiġu ttrattati bħala tranżazzjonijiet regolari ta’ titoli u għalhekk jenħtieġ li jkunu soġġetti għar-rekwiżit taċ-ċiklu tas-saldu T+1. Barra minn hekk, it-tranżazzjonijiet ta’ self b’marġni huma diġà esklużi mill-kamp ta’ applikazzjoni tar-rekwiżit, peress li ma jinvolvux tranżazzjonijiet f’titoli trasferibbli, u għalhekk jaqgħu barra mill-kamp ta’ applikazzjoni tar-Regolament (UE) Nru 909/2014.

	(4b)	Ir-Regolament (UE) Nru 909/2014 jipprevedi diversi miżuri biex jiġu indirizzati l-fallimenti tas-saldu, inklużi penali fi flus imposti fuq parteċipanti inadempjenti. Il-kalkolu ta’ dawk il-penali fi flus huwa ddeterminat mill-parametri speċifikati fir-Regolament Delegat tal-Kummissjoni (UE) 2017/3891a. Il-Kummissjoni hija mistennija ssegwi l-iżviluppi tas-suq u r-rieda tal-industrija li tikkonforma mas-saldu T+1 u tikkunsidra kif xieraq jekk hemmx riskju sinifikanti li ċ-ċaqliq minn ċiklu ta’ saldu T+2 għal T+1 jista’ jwassal għal żieda materjali fil-fallimenti tas-saldu. Meta jiġi identifikat tali riskju, il-Kummissjoni tista’, fejn meħtieġ, tikkunsidra li taġġusta temporanjament ir-Regolament Delegat (UE) 2017/389 kif xieraq, jew li tieħu kwalunkwe miżura xierqa oħra fil-kamp ta’ applikazzjoni tas-setgħat stabbiliti fir-Regolament (UE) Nru 909/2014.

	
	_________________

	
	1a Ir-Regolament Delegat tal-Kummissjoni (UE) 2017/389 tal-11 ta’ Novembru 2016 li jissupplimenta r-Regolament (UE) Nru 909/2014 tal-Parlament Ewropew u tal-Kunsill fir-rigward tal-parametri għall-kalkolu ta’ penali fi flus għal fallimenti tas-saldu u l-operazzjonijiet tas-CSDs fi Stati Membri ospitanti (ĠU L 65, 10.3.2017, p. 1, ELI: http://data.europa.eu/eli/reg_del/2017/389/oj).

	(7a)	Il-Kummissjoni għandha tesplora aktar il-fattibbiltà li fil-futur iċ-ċiklu tas-saldu jitqassar għal T+0. Għalhekk, jenħtieġ li tirrieżamina dan ir-Regolament mhux aktar tard minn 36 xahar wara d-dħul fis-seħħ tiegħu biex tiżgura li r-regolamentazzjoni u l-infrastrutturi tas-suq fl-Unjoni jallinjaw mal-kamp ta’ applikazzjoni u l-pass dejjem akbar tas-swieq finanzjarji globali u l-aħjar prattiki ta’ reġimi regolatorji internazzjonali oħra. Ċiklu ta’ saldu ta’ T+0 diġà huwa teknikament fattibbli u jista’ jiġi ffaċilitat aktar permezz ta’ innovazzjonijiet bħat-teknoloġija ta’ reġistru distribwit filwaqt li jiġu żgurati s-sikurezza tad-data u t-trasparenza. Tqassir ulterjuri taċ-ċiklu tas-saldu jnaqqas ir-riskji ta’ skemi ta’ kummerċ illegali u kollużivi bħat-tneħħija tad-dividendi (“Cum-Ex”).

	2.	Fir-rigward ta’ transazzjonijiet f’titoli trasferibbli msemmija fil-paragrafu 1 li huma eżegwiti f’ċentri tan-negozjar, id-data prevista tas-saldu ma għandhiex tkun aktar tard mill-ewwel jum ta’ xogħol wara li jkun seħħ in-negozju. Dak ir-rekwiżit ma għandux japplika għal transazzjonijiet li huma negozjati privatament iżda jiġu eżegwiti f’ċentri ta’ negozjar, għal transazzjonijiet li jiġu eżegwiti bilateralment iżda jiġu rrappurtati lil ċentru ta’ negozjar jew għall-ewwel tranżazzjoni fejn it-titoli trasferibbli kkonċernati huma soġġetti għar-reġistrazzjoni inizjali f’format ta’ entrata fil-kotba skont l-Artikolu 3(2)..
	2.	Fir-rigward ta’ transazzjonijiet f'titoli trasferibbli msemmija fil-paragrafu 1 li huma eżegwiti f’ċentri tan-negozjar, id-data prevista tas-saldu ma għandhiex tkun aktar tard mill-ewwel jum ta’ xogħol wara li jkun seħħ in-negozju. Dak ir-rekwiżit ma għandu japplika għall-ebda wieħed mill-każijiet li ġejjin:

	
	(a) tranżazzjonijiet li huma nnegozjati privatament iżda jiġu eżegwiti f’ċentru ta’ negozjar;

	
	(b) tranżazzjonijiet li jiġu eżegwiti bilateralment iżda jiġu rrappurtati lil ċentru ta’ negozjar;

	
	(c) l-ewwel tranżazzjoni fejn it-titoli trasferibbli kkonċernati huma soġġetti għar-reġistrazzjoni inizjali f’forma ta’ entrata fil-kotba skont l-Artikolu 3(2);

	
	(d) tranżazzjonijiet ta’ finanzjament tat-titoli, kif definit fl-Artikolu 3, il-punt (11), tar-Regolament (UE) 2015/2365 tal-Parlament Ewropew u tal-Kunsill1b.

	
	_________________

	
	1b Ir-Regolament (UE) 2015/2365 tal-Parlament Ewropew u tal-Kunsill tal-25 ta’ Novembru 2015 dwar it-trasparenza ta’ transazzjonijiet ta’ finanzjament tat-titoli u l-użu mill-ġdid u li jemenda r-Regolament (UE) Nru 648/2012 (ĠU L 337, 23.12.2015, p. 1, ELI: http://data.europa.eu/eli/reg/2015/2365/oj).

	2.	Fir-rigward ta’ transazzjonijiet f’titoli trasferibbli msemmija fil-paragrafu 1 li huma eżegwiti f’ċentri tan-negozjar, id-data prevista tas-saldu ma għandhiex tkun aktar tard mill-ewwel jum ta’ xogħol wara li jkun seħħ in-negozju. Dak ir-rekwiżit ma għandux japplika għal transazzjonijiet li huma negozjati privatament iżda jiġu eżegwiti f’ċentri ta’ negozjar, għal transazzjonijiet li jiġu eżegwiti bilateralment iżda jiġu rrappurtati lil ċentru ta’ negozjar jew għall-ewwel tranżazzjoni fejn it-titoli trasferibbli kkonċernati huma soġġetti għar-reġistrazzjoni inizjali f’format ta’ entrata fil-kotba skont l-Artikolu 3(2)..
	2.	Fir-rigward ta’ transazzjonijiet f'titoli trasferibbli msemmija fil-paragrafu 1 li huma eżegwiti f'ċentri tan-negozjar, id-data prevista tas-saldu ma għandhiex tkun aktar tard mill-ewwel jum ta’ xogħol wara li jkun seħħ in-negozju. Dak ir-rekwiżit ma għandux japplika għal tranżazzjonijiet ta’ finanzjament tat-titoli kif definit fl-Artikolu 3, il-punt (11), tar-Regolament (UE) 2015/23651a, għal tranżazzjonijiet li huma negozjati privatament iżda jiġu eżegwiti f’ċentri ta’ negozjar, għal tranżazzjonijiet li jiġu eżegwiti bilateralment iżda jiġu rrappurtati lil ċentru ta’ negozjar jew għall-ewwel tranżazzjoni fejn it-titoli trasferibbli kkonċernati huma soġġetti għar-reġistrazzjoni inizjali f’format ta’ entrata fil-kotba skont l-Artikolu 3(2).

	
	_________________

	
	1a Ir-Regolament (UE) 2015/2365 tal-Parlament Ewropew u tal-Kunsill tal-25 ta’ Novembru 2015 dwar it-trasparenza ta’ transazzjonijiet ta’ finanzjament tat-titoli u l-użu mill-ġdid u li jemenda r-Regolament (UE) Nru 648/2012 (ĠU L 337, 23.12.2015, p. 1, ELI: http://data.europa.eu/eli/reg/2015/2365/oj).

